കാലടി ശ്രീശങ്കരാചാര്യ സംസ്കൃത സര്വ്വകലാശാലക്ക് നാക് എ പ്ലസ് അക്രെഡിറ്റേഷന് തിരുവനന്തപുരം: കേരളത്തില് ആദ്യമായി കാലടി ശ്രീ ശങ്കരാചാര്യ സംസ്കൃത സര്വകലാശാലയ്ക്ക് നാഷണല് അസെസ്മെന്റ് ആന്ഡ് അക്രഡിറ്റേഷന് കൗണ്സിലിന്റെ നാക് എ പ്ലസ് പദവി ലഭിച്ചു. പുതിയ നാക് അക്രഡിറ്റേഷന് അനുസരിച്ച് എ പ്ലസ് ലഭിക്കുന്ന കേരളത്തിലെ ആദ്യ സര്വകലാശാലയായി കാലടി സംസ്കൃത സര്വകലാശാല. ഈ നേട്ടം കൈവരിക്കുന്ന രാജ്യത്തെ ആദ്യ സംസ്കൃത സര്വകലാശാലയും കാലടി സര്വകലാശാലയാണ്. 4ല് 3.37 സി.ജി.പി.എ. ക്യുമുലേറ്റീവ് ഗ്രേഡ് പോയിന്റ് ആവറേജ് ലഭിച്ചാണ് കാലടി ഈ നേട്ടം കൈവരിച്ചത്. 2014ല് നടന്ന ആദ്യ നാക് മൂല്യനിര്ണയത്തില് കാലടി സര്വകലാശാല ലക്ക് എ ഗ്രേഡ് ലഭിച്ചിരുന്നു. രാജ്യത്തെ ഉന്നത വിദ്യാഭ്യാസ സ്ഥാപനങ്ങള്ക്ക് ധനസഹായം ലഭ്യമാക്കുന്ന കേന്ദ്ര സര്ക്കാരിന്റെ റൂസ ഫണ്ടിങ് ലഭിക്കാനുള്ള അംഗീകാരവും ലഭ്യമാകും. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona.